Linas Zubė

Linas Zubė (g. 1956 m. liepos 7 d.) – lėlių teatro aktorius, režisierius, dailininkas, pedagogas.

Biografija

1981 m. Valstybinės konservatorijos Klaipėdos fakultete baigė kultūrinio darbo bei režisūros studijas. 1991 m. su kitais entuziastais įkūrė lėlių teatrą „KU-KŪ”, kuris vėliau tapo Klaipėdos lėlių teatru. Vaidino daugelyje šio teatro spektaklių. 2005 – 2009 m. dėstė būsimiesiems lėlininkams Klaipėdos universitete. 2012 m. įkūrė šeimos teatrą „Lino lėlės”, kuriame pats režisuoja spektaklius ir juose vaidina. Parengė metodinių priemonių studentams lėlininkams.

1998 m. festivalyje Estijoje pelnė geriausio aktoriaus prizą už vaidmenį spektaklyje „Atostogos pas dėdę Titą”, o 2006 m. tokį patį apdovanojimą pelnė Alytuje surengtame festivalyje (už vaidmenį spektaklyje „Žirafa su kojinėmis”).

2023 m. Linas Zubė pelnė Padėkos kaukės apdovanojimą Metų vaidmens kategorijoje už sukurtą vaidmenį paties režisuotame monospektaklyje „Šišion“. Spektaklis taip pat buvo nominuotas Metų spektaklio ir Metų režisieriaus kategorijose.https://ve.lt/gyvenimas/kultura/tradiciniai-apdovanojimai-padekos-kaukemis-vyko-netradicineje-aplinkoje

 Darbai lėlių teatre 

 2022 „Šišion“, Lino lėlės. Scenarijaus autorius, režisierius, scenografas, lėlių dailininkas ir aktorius.
 2022  „Betliejaus istorija“, rekonstrukcija, Dovilų etninės kultūros centras. Režisierius, rekonstrukcijos autorius.
 2021 Lėlių mini-spektaklis vienam žiūrovui „Leliumai, kiškeli“, Klaipėdos lakštutė. Scenarijaus autorius, scenografas, režisierius, atlikėjas.
 2021 Lėlių filmas „Kelionė“, Klaipėdos lakštutė. Scenarijaus autorius, režisierius.
 2020 Lėlių animacinis filmas „Alesiutės avelės“, Lino lėlės. Scenarijaus bendraautoris, lėlių dailininkas, aktorius.
 2020 „Kan du plystre Johanna“, Kompani 13 (Bergenas, Norvegija). Lėlių dailininkas ir scenografas,
 2018 „Apie orlaivius ir Aleksandrą“, Lino lėlės.. Scenarijaus autorius, režisierius, scenografas, lėlių dailininkas, aktorius.
 2017 „Žuvėjėlis“, Panevėžio lėlių vežimo teatras. Inscenizacijos autorius, režisierius, scenografas, lėlių dailininkas.
 2017 A. Stalbach „Šokių pamoka“, KU mokomasis teatras. Režisierius.
 2016 „Alesiutė“, Lino lėlės. Scenarijaus autorius, režisierius, aktorius.
 2013 „Bobulės rūpestėliai“, Lino lėlės. Režisierius, autorius.
 2013 „Lietuviška pasaka apie tris seseris“, Lino lėlės. Adaptacijos autorius, režisierius, lėlių dailininkas, aktorius.
 2013 Edukacinis projektas „Grojame pasakėčią“, Klaipėdos koncertų salė su Klaipėdos „Brass kvintetu“ (Klaipėda). Scenarijus, režisūra ir atlikimas.
 2012 „Žuvėjėlis“, Lino lėlės. Adaptacijos autorius, režisierius, scenografas, lėlių dailininkas, aktorius.
 2011 „Vilkas ir ožiukai“, Lino lėlės. Adaptacijos autorius, režisierius, scenografas, lėlių dailininkas, aktorius.

 2007 „Kelionė“, Klaipėdos lėlių teatras, rež. Jūratė Januškevičiūtė. Aktorius.
 2007 „Kiškio pasakos“, Klaipėdos lėlių teatras, rež. Jūratė Januškevičiūtė. Aktorius.
 2007 „Katinėlis ir gaidelis“, Klaipėdos lėlių teatras, rež. Darius Armanavičius. Aktorius.
 2006 „Žirafa su kojinėmis“, Klaipėdos lėlių teatras, rež. Gintarė Radvilavičiūtė. Aktorius.
 2006 „Baubas“, Klaipėdos lėlių teatras, rež. Jūratė Januškevičiūtė. Aktorius.
 2005 „Nebenoriu sapnuoti“, Klaipėdos lėlių teatras, rež. Jūratė Januškevičiūtė. Aktorius.
 2005 „Vištytė ir gaidelis“, Klaipėdos lėlių teatras, rež. Gintarė Radvilavičiūtė. Aktorius.

 Nuorodos 
 Interviu: „Tai, ką vaidinu, turi būti pačiam man įdomu ir prasminga”
 Informacija Klaipėdos lėlių teatro svetainėje
 Interviu: „Kai lėlė kalba, slepiu savo veidą”

Kategorija: Lietuvos režisieriai
Kategorija:Lėlių teatras
Kategorija: Lietuvos aktoriai
Kategorija:Lietuvos teatro režisieriai
Kategorija:Lietuvos teatro pedagogai